Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Mgr. Júlia  Miklovičová, PhD.
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: Odborný asistent projektovej aktivity (aktivita 3.3)
Znalosť jazykov: anglický 

2. Zahraničná pracovná cesta (ZPC):
Štát, mesto: Salzburg, Rakúska republika
Vykonaná v dňoch: 12.2.2012 – 21.2.2012
Názov prijímajúcej organizácie: (v prípade konferencie nevypĺňať)
Účel cesty: kódovací tréning pre hlavné testovanie PISA 2012: PISA 2012 Main Survey Coder Training Meeting
Sympózium týkajúce sa výsledkov medzinárodných testovaní a ich dopad na školské systémy v rôznych krajinách sveta: Symposium, PISA, PIRLS and TIMSS results and implications in the light of different school systems around the world
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  ITMS kód Projektu: 26110130309.

3. Rámcový program pobytu:
12.2.2012 - cesta Bratislava - Salzburg – Viedeň
13.2.2012 – 18.2. PISA 2012 Main Survey Coder Training
20.2.2012 Symposium, PISA, PIRLS and TIMSS results and implications in the light of different school systems around the world
21.2.2012 – cesta Salzburg – Viedeň - Bratislava

20.2.2012 Hotel Schaffenrath, Alpenstraße 115 – 117, 5020 Salzburg (Symposium)
9:00 – 11:00    Privítanie účastníkov sympózia
                        Nemecko (Nina Jude)
                        Lotyšsko (Andris Kangro)
11:30 – 13:30  Nový Zéland (Kate Lang)
                        Singapur (Sean Tan; Lim Pik Yen)
14:30 – 16:30  Slovinsko (Mojca Straus)
                        Švédsko (Magnus Oskarson)
                        Diskusia 

4. Stručný priebeh rokovaní:
Dôležitou súčasťou  hlavného testovania PISA 2012, ktoré sa realizuje v rámci aktivity 3.3 národného projektu je aj hodnotenie/kódovanie otvorených úloh. Hlavným zámerom kódovacieho tréningu bolo oboznámiť účastníkov z krajín participujúcich na hlavnom testovaní PISA 2012 s hodnotením zadefinovaných testovacích úloh po ukončení fázy samotného testovania PISA 2012. Jednotlivé prednášky a prezentácie boli pripravené odborníkmi z medzinárodného centra. Počas tréningu boli prezentované možnosti materiálneho a personálneho zabezpečenia ako i časového rozvrhnutia kódovania  ukončení hlavného testovania, pričom boli prezentované odporúčania pre medzinárodné centrá (využitie v rámci aktivity 3.3). Taktiež boli prezentované dôležité informácie týkajúce sa výberu vzorky žiakov pre hlavné testovanie, ako aj možnosti príslušného softvéru (využitie v rámci aktivity 3.3). Účastníkom boli pripomenuté niektoré dôležité informácie súvisiace s elektronickým testovaním PISA 2012 (využitie v rámci aktivity 3.3). V ďalších častiach stretnutia boli účastníkom prezentované východiská pre kódovanie jednotlivých obsahových oblastí testovania (čitateľská gramotnosť, matematická gramotnosť, prírodovedná gramotnosť, riešenie problémov, finančná gramotnosť). Účastníci školenia mali tiež možnosť diskutovať o prezentovaných témach, prípadne riešiť nejasnosti individuálne počas osobnej konzultácie.  
Účelom uskutočneného sympózia bolo predstavenie výsledkov medzinárodných testovaní vo vybraných krajinách a ich spojitosť s národnými stratégiami týchto krajín vo vzdelávaní (využitie v aktivite 3.3). 

5. Odporúčané závery:
Služobná cesta splnila svoj účel. Bola som oboznámená s administráciou kódovania ako i možnými problémami, ktoré by sa mohli počas tohto procesu vyskytnúť a návrhmi ich riešenia. Odporúčam zdieľať získané informácie so všetkými zainteresovanými pracovníkmi NUCEM, ktorí sa zúčastňujú administrácie hlavného testovania na národnej úrovni, taktiež sprostredkovať výsledky školenia hodnotiteľom, ktorí sa zúčastnia hlavného testovania PISA 2012. Ďalšou dôležitou úlohou bude sfinalizovať kódovacie materiály.

6. Prehľad prinesenej dokumentácie a miesto jej uloženia:
Kódovacie materiály (+ workshop) ako i prezentácie sú prístupné na stránke medzinárodného centra, ktorá je vzhľadom na utajenosť úloh prístupná iba národným centrám. 

7. Osobitne vyhotovený očakávaný prínos ZPC:
Vzhľadom na to, že v prípade testovania PISA 2012 ide o rozsiahlu medzinárodnú štúdiu, je potrebné aby bola zabezpečená jednotnosť postupov vo všetkých oblastiach týkajúcich sa testovania. Kódovanie úloh je jednou z najdôležitejších v procese vyhodnocovania a posudzovania výsledkov žiakov po realizácii testovania. Taktiež je dôležité pripomenúť, že účastníci Kódovacieho tréningu budú tiež v pozícii „lídra“ skupiny hodnotiteľov pre príslušný typ úloh, preto je potrebné, aby boli včas a kompetentne oboznámení so všetkými postupmi súvisiacimi s týmto procesom.
Účasť na podobných typoch stretnutí na medzinárodnej úrovni, akým bolo Sympozium, je dôležité najmä z hľadiska hodnotenia vlastného vzdelávacieho systému, ako i pochopenia úspešnosti žiakov v medzinárodných testovaniach. Tieto aspekty bude možné zohľadniť pri príprave správ z hlavného testovania PISA 2012.    

8. Spôsob zverejnenia výsledkov ZPC, prenos získaných informácií
Prenos získaných informácií sa uskutoční interne v rámci NUCEM so zapojením zainteresovaných zamestnancov. Správa zo ZPC bude zverejnená na internete. 

Svojím podpisom súhlasím so zverejnením správy na internete.

Správu vypracoval: (meno, podpis)

Dátum:

Správu schválil: (meno, podpis)